
TENTAMEN  INAUGUHALE 


aU^.X)AM  GENERALIA 

DE 

GALVANISMO 

COMPLECTENS. 


Auctore  Daniels  Archer. 


Effectus  in  corpus  animale  vis  Galvanismi 
iis  valde  similes  sunt  quos  in  idem  vis  nervosa 
exercet. 

Post  tempus  quo  Cei.  Galvani  mirabile  in¬ 
ventum  in  lucem  protulit,  ad  phaenomena  ex¬ 
plicanda  duae  sententiae  illatce  sunt :  Alii  ad 
electricitatem,  alii  ad  quoddam  corpori  haerens, 

attribuentes ;  ad  hanc  rem  indagandam  plures 
medici  animos  verterunt. 

Nonnullae  quidem  similitudines  satis  conspi¬ 
cuae  inter  Electricitatem  et  Galvanismum,  sic 
dictum  Animalem,  inveniuntur ;  exempli  gratia, 
vis  electrica  aliquando  e  corpore  acriter  exerci¬ 
tato  emanat. 

Veri  quidem  simile,  emanationem  esse  electri¬ 
cam  quae  in  terrore  horrere  facit  capillos. 

Eadem  corpora  plerumque  vim  utramque  aut 
ducunt  aut  non  ducunt. 

Sapor  quem  Galvanismus  excitat,  ei  similis 
est  ab  electricitate  orienti.  Abilgaard  etiam 
notavit,  saporem  electricitate  vitrea,  ab  eo  resi* 
nosa  excitato,  tantum  discrepare,  quantum  si  ad 
linguae  superficiem  utramque  zincum  et  argen¬ 
tum  alternati m  applicas,  contactu  deinde  ef¬ 
fecto. 

’  Et  Electricitas  et  Galvanismus  contractiones 
in  musculis  excitant,  post  omnis  alieni  stimuli 
cessationem.  Negat  autem  Donovan,  validam 
electricitatis  explosionem,in  transitu  minime  im¬ 
peditam,  in  crure  ranae  rite  pr^parato  contrac¬ 
tiones  ciere,  ast  accumulatam,  vestigio  temporis 

quo  e  membro  volat,  contractiones  excitare  fate¬ 
tur. 

Haec  argumenta  diffuse  oppugnat  Cei.  Hum- 
BOLDT :  Si  concedamus,  inquit,  liberationem 
electricitatis  quotiescunque  contrahit  musculus, 
electrometrum  indicare,  emanationem  e  nervo 
quae  contractionem  civit,  electricitatem  esse  non 
sequitur. 

Sensus  gustus  plurimis  rebus  eodem  modo  af¬ 
fici  potest. 

Si  metallum  quodlibet,  zincum,  exempli  gra¬ 
tia,  ad  linguam  applicetur,  stylo  metallico  in 
narem  introducto ;  haec  quando  in  contractum 
veniunt,  fulgor  subitus  sentitur  :  Hoc  accidere 
explosione  phialae  Lugdunianae  in  nasum  aut  in 
aliam  quamdam  faciei  partem  directa,  negat 
Aldini. 

Carnem  animalium  actioni  electricae  subjec¬ 
torum,  in  putredinem  festinare  notandum  est ; 
sic  rem  eandem  carni  animalium  accidere,  sti¬ 
mulum  Galvanianum  diu  passorum. 

Fowler  noster  contrarium  affirmat.  Si  ve¬ 
rum  autem  esset,  nihil  probaret ;  plurima  nam¬ 
que  venena  similiter  agunt. 

Musculi  animalis  valida  electricitatis  explo¬ 
sione  necati,  non  contrahuntur  stimulo  Galvani- 
ano. 

Argumentum  gravissimum  ad  similitudinem 
veram  Electricitatis  et  Galvanismi  probandam 
videtur,  quod  eadem  corpora  fluidum  utrumque 
aut  ducunt  aut  non  ducunt. 

Humboldt  autem  invenit,  os  aridum  optime 
licet  Electricitatem,  Galvanismum  ne  omnino 
quidem  ducere.  De  flamma,  vitreoque  cale¬ 
facto,  par  ratio  est. 

Argumenta  ita  ad  finem  perducit :  “  D’apres 
ces  considerations  nous  voyons  que  beaucoup  de 
substances  sont  conductrices  de  l’  61ectricite  et 

f 

du  galvanisme,  mais  que  les  conducteurs  61ectri^ 
ques  les  plus  parfaits,  comme  les  os,  la  flamme, 
Tair  rarefie,  sont  isolans  pour  le  fluide  galva- 
nique.  On  peut  dbnc  regarder  comme  cer- 
tain  que  1’electricit^  et  le  galvanisme  ne  sont 
point  identiques.  ^  Mais  le  Galvanisme  ne  serait 
il  qu’  une  modification  de  PElectricite  ?” 

Clar.  Humboldt  sententia,  ab  Erumaist,  Ber- 
linensi,  partim  subversa  est,  qui  corpora  qua¬ 
dam,  (ea  praesertim  memorata),  Electricitatem 

aut  vitream  aut  resinosam  separatim,  ^odemque 
modo  Galvanismum  ducere  monstravit ;  circulo 
autem  ex  his  facto,  polum  vel  positivum  vel  ne¬ 
gativum  insulatum  stare. 

Sensus  fluido  Galvanico  valde  ei  dissimilis, 
fluido  Electrico  commotus.  Alia  plurima  sunt, 
et  firmantia  et  oppugnantia  opinionem  utram¬ 
que. 


DE  MUSCULIS  VOLUNTARIIS. 

I 

Actio  Galvanismi  in  hos  musculos,  omnibus 
fere  modis  perscrutata  est.  Duo  metalla  diver¬ 
sa  ad  contractiones  musculorum  concitandas,  ne¬ 
cessaria  fuisse  olim  credebatur.  Eas  autem  ex¬ 
citari  posse  uno  solummodo  metallo  cito  consti¬ 
tit,  vel  nullo  quidem  adhibito. 

Ranae,  scilicet,  medulla  spinali  denudata,  in 
contactu  cum  ea  nervi  vel  musculi  portione  ad¬ 
mota,  in  membris  extemplo  cientui  contractio¬ 


nes. 

Invenit  Aldini,  si,  circulo  facto,  digitum  in¬ 
dicem  dextrae  muriatis  sodae  solutione  madi- 
« 

dum  in  aurem  capitis  bovini  insereret,  ranam 
praeparatam  sinistra  tenens,  quoties  medulla  spi¬ 
nalis  ranae  linguam  bovis  attigerit,  toties  motus 
convulsivos  ranam  percussisse. 

Facto  vinculo,  plerisque  manus  jungentibus, 
motus  valde  vehementiores  evaserunt.  Vinculo 
soluto,  animal  quiescebat. 

Contractiones  validae  membra  concusserunt, 
quando  boum  plurimorum  capita  simul  con¬ 
juncta  essent.  Aldini  amicusque  super  vitrum 
steterunt ;  vituli  medullae  spinali  unus  dextram, 
alterius  dextrae  sinistram  applicuit,  ranam  prae¬ 
paratam  sinistra  tenentis,  quoties  medulla  spi¬ 
nalis  ranae  nervos  vituli  crurales  tetigeret,  to¬ 
ties  hic  mirabili  modo  convulsos  est. 

Experimenta  ejusdem  generis  ab  Humboldt 
narrantur  ;  ille  etiam  invenit  quod  nominavit, 
‘‘  une  atmosphere  conductrice  autourde  lachair 
musculaire.” 

Si  igitur  ranae  alacris  crus  cito  praeparetur, 
nervusque  cruralis  in  zinci  lamina  imponatur, 
super  quam  laminam  portio  musculi  jaceat,  ut 

primum  arcus  cruri  innitens  inter  semilinese 
spatium  a  musculo  fertur,  contractio  excite¬ 
tur. 

Quod  si  lamina  vitrea  tenuissima  inter  arcum 
et  musculum  ponatur,  contractio  nulla  cieri  po¬ 
test. 

Temporis  spatium  per  quod  post  spiritum  ul¬ 
timum  in  animalibus  contractiones  excitari  va¬ 
leamus,  a  rebus  permultis  pendebit.  Musculi 
testudinum  ad  contractionem  stimulati  sunt, 
post  odorem  putidum  aquae  in  qua  servati  es¬ 
sent. 

Fowler  narrat  vim  contrahendi  cruri  inflam¬ 
mato  ranae,  diutius  quam  sano  adhaesisse. 

Gymnoti  electrici,  Raiaeque  Torpedinis  mus¬ 
culi  ;  perinde  ac  aliorum  animalium  sanguinis 
frigidi,  stimulo  Galvaniano  afficiuntur. 

Praecl.  Johannes  Hunter,  historia  sectionis 
Raiae  Torpedinis  enarrata,  sic  loqiiitur:  “Ner¬ 
vorum  magnitudo  numerusque,  organis  (scilicet 
electricis)  distributorum  in  proportione,  nobis 
cogitantibus  tam  mirabiles  quam  quae  praebent 
phaenomena,  apparere  debent.  Nervi  partibus 

donati  sunt,  aut  ad  sensum  aut  ad  motum  sup¬ 
peditandum.” 


Memorat  quoque,  nullas  esse  partes  animalis 
etiam  perfectissimi  (organis  sensuum  exceptis), 
nervis  tam  abunde  instructas,  ne  quidem  neces¬ 


sariis  ad  ullam  sentiendi  facultatem,  quam  qrga- 
nis  electricis  inhcTerere  fas  esset  credere :  nul- 
lamque  cujusvis  animalis  partem,,  quantum  for- 


'1  '  •  T  r  r  T 


tes  cunque  et  continuae^sint^actiones  ejus,  nervo- 
rum  tam  magna  copia  instructam. 


Nonne,  rogat,  probabile  sit,,  hos  nervos  gene- 

■fc  ■  r  ■  ‘  ^1  ■ "  ■  I  *  7  ^ 

rationi,  collectioni  atque  imperio  fluidi  electrici 

'  -  .'i  .J  ‘  V  ■ 

inservire  ?  , 

SpALLANZANi  ait,  quando  tres  truncos  magnos 
nervosos  organis  electricis  suppeditatos  secuit, 

•  •  '  J  wi  ^  ^  .  i;  ^  -T.-. 

facultatem  impertiendi  explosionem  animal  per- 

.-r  i  -  iS  • 


didisse. 

Functio  voluntaria  esse  videtur,  nictus  quoni- 


a 


t-i 


am  oculorum  explosionem  semper  comitatur. 

Narrat  Lassinius,  Rossium,  se  Florentiae  vi- 
disse,  cujus  corpus  fere  eadem  ac  Torpedinis  os- 
tenderit.  Sic  Gaubius,  in  Pathologia  ejus,  se  in 
aegro  rem  eandem  saepenumero  observasse. 

DE  MUSCULIS  INVOLUNTARIIS. 

Inter  actionem  Fluidi  Galvanici  in  mus¬ 
culos  involuntarios  ac  voluntarios,  aliquid  discri¬ 
minis  est.  Nonnulli  quidem  id 'ullo  modo  eos 
afficere  negaverunt.  Sic  Volta,  Bichat,  Al- 
DiNi,  viri  clarissimi,  cor  ad  contractionem  nun¬ 
quam  excitare  se  potuisse  dicunt,  neque  pulsa¬ 
tiones  ejus  quodammodo  mutare,  neque  ■  actio¬ 
nem  intestinorum  peristalticam. 

Asseverat  autem  Humboldt,  corda  ranarum 
atque  intestina  ad  contractiones  se  frequentius 
excitasse :  Italusque  quidam  C.  Giulio,  qui  ad 
Academiam  Scientiarum  apud  Turinenses  de  ex¬ 
perimentis  nonnullis  a  G.  Vassali  Eandi,  Ros- 
si,  seipsoque  peractis,  cor^  arterias  magnas,  in¬ 
testinaque  corporum  sceleratorum  trium  brevi 
post  mortem  apparentem,  in  actionem  incitavit. 

Situm  armaturis  mutabant,  eas  nunc  ad  ner¬ 
vum  sympatheticum  magnum,  nunc  ad  par  va¬ 
gum  applicando.  Cordis  apex  facillime  stimu- 

latus  vi  galvanica  iis  visus  est.  Contractiones 
non  validae  solum  fuerunt,  verum  post  solutam 
communicationem  diu  perstiterunt. 

Bichat,  de  experimentis  ab  Humboldt  fac¬ 
tis  haud  ignoravit.  De  suis  modestia  solita  men¬ 
tionem  facit ;  res^  sic^^  se  habere  videtur,^^cor, 
aliosque  musculos  involuntarios,  “  voluntariis 
mixtisque  irritabilitatem  suam  multo,  citius 
perdere. 

Illis  stimulo  nulli  parentibus,  hora  una  diuti¬ 
us,  post  halitum  extremum  animal  efflaverit ; 
his,  caeteris  paribus,  contractilitatem  dies  plu¬ 
rimos  retinentibus. 

Tourdes,  in  Schola  Medicinae  Strasburgiensi 
Professor,  contractiones  in  fibrina  sanguinis  se 
excitasse  affirmat:.  Experimentum  valde  fal¬ 
lax,  a  nullo  quidem  altero  repetitum.  • 

De  effectibus  Galvanismi  in  organa  gustus 
visusque  mentionem  supra  fecimus. 

Italus  quidam,  sensus  molestissimos  ope  stru¬ 
is  ex  frustulis  materiae  medullaris  et  tumo¬ 
ris  cancrosi  instructae,  excitasse  dicitur ;  aliquid 
autem  licentiae  est  imaginationi  concedendum* 

Strue  tamen  ex  materia  medullari  et  muscu¬ 
lari  facta,  vim  galvanicam  gigni  certissime  con¬ 
stat  :  Si  res  aliqua  solutione  salina  madida,  utrae- 
'^que  laminarum  haruin  animalium  interpona- 

'  'Baconio  inquit,  contractiones  in  crure  ra- 

i  !?>•.-  ff' 

nae  se  excitavisse,  ope^^-struis  vegetabilis  solu¬ 
tione  salina  madefactae.  Societas  Galvanica  Pa- 
risiensis,  talem  struem  omnino  inertem  invenit. 

Baconio,  Vassali-Eandi  GiuLioque  me¬ 
tus  in  Mimosa  pudica  atque  sensitiva  ope  struis 
excitarunt. 


BE  VASIS  SECERNENTIBUS. 

Quantam  vim  qualemque  in  haec  vasa  exer¬ 
cet  Galvanismus,  mirabile  videatur. 

Duo  metalla  parti  vesicatorio  exulceratae  ap¬ 
plicando,  secretionem  blandam  serosamque  in 
fluidum  rubrum,  omnem  partem  dorsi  super 
quam  manavit  macula  purpurea  tingens,  cel. 
Humboldt  commutavit.  Fluido  hoc  val- 

de  irritante,  abluto,  rubor  et  inflammatio  plane 
visa  sunt.  Contactu  metallorum  dolor  insignis 
sensus  est. 

In  opere  Dictionnaire  des  Sciences  Medica¬ 
les”  dicto,  sub  capite  “  Galvanisme,”  notatur, 
mutationem  forsan  chemicam  Galvanismo  ef¬ 
fectam  fuisse,  post  serum  vasis  effusum  est. 

Sententia  secretionem  ab  actione  galvanica 
in  corpore  pendere,  jamdudum  a  praecl.  Wol- 

y  o 

L ASTON  fota,  pericula  instituit  plurima,  ut  vim 
quam  modicam  ad  mutationes  chemicas  effi¬ 
ciendas  valere  demonstraret. 

Animum  simili  cogitationi  intendisse  vide¬ 
tur  Doctor  Benoit-Mojon,  quas  nonnullis  ex¬ 
perimentis  ab  Aldini  peractis,  ipsi  sese  sug¬ 
gessit,  in  quibus  salivae  secretio  aucta  est,  capita 
boum  faucesque  pervadere  facta  vi  galvanica. 

Pericula  autem  accuratissima  Doctore  Wil- 
soNE  Philip  facta  sunt,  eventus  tam  inopinatos 
quam  mirabiles  praebentia. 

Horum  enarratione  haud  opus  esset,  quippe 
quae  omnibus  nota  sunt.  “  Consequentias^  ta¬ 
men  quasdam  ab  iis  deductas  memorare  liceat. 

Sic  in  Conseq.  xix.  dicit  ;  Functionem  se¬ 
cernendi  divisione  nervorum  organi  secernentis 
aboleri.”  Conseq,  xx.  ‘‘  Ita  deleta  functio,  vi 
galvanica  restitui  possit.” 

Experimenta  ejus  repetere  conatus  sum. 
Struis  autem  Galvanica  haud  bene  egit. 

Calorem  animalem  credit  Doctor  Philip  se¬ 
cretionem  esse  ex  sanguine  arterioso,  secretioni¬ 
bus  reliquis  similem,^vi  nervosa  genitam. 

Hic  hujusce  rei  conspectus,  modo  si  justus 
sit,  valeatque  Galvanismus  ad  vis  nervosae  func¬ 
tiones  perfungendas,  evolutionem  caloris,  sicut 
formationem  fluidorum  secretorum  sanguine  ar¬ 
teriali  efficere  deberet,  vi  nervosa  etiam  subduc¬ 
ta.” 

Ad  hanc  rem  probandam  pericula  plurima 
instituit,  ex  quibus  Consequentiam  xxxvi.  de¬ 
duxit,  scilicet,  Vim  galvanicam  caloris  evo¬ 
lutionem  ex  sanguine  arteriali  efficere,  modo  ei 
subjectus  tam  cito  quam  e  vasis  effluit  san¬ 
guis.” 

Conseq,  xxxvii.  ‘‘  Hanc  vim  e  sanguine  ve¬ 
noso  evolutionem  caloris  nullam  efficere,  ei  li- 

cet  subjecto,  tam  cito  quam  sanguis  e  vasis  ef¬ 
fluit.” 

In  experimentis  aliis  ex  portione  satis  magna 
medullae  spinalis  contusa,  calorem  animalem  im¬ 
minutum  invenit. 

Dominus  Henricus  Earle,  gradum  caloris 
minorem  membris  paralyticis  semper  esse  nota- 

i*,  o 

vit. 

In  Actis  Societatis  Medico-Chirurgicae  Lon- 
dinensis  narratur  exemplum  anaesthesiae  extre¬ 
mitates  superiores  inferioresque  adorientis  sine 
paralysi.  His  partibus  calor  ad  xcvii™  in  ore  ad 
gradum  ciii“  thermometri  Fahrenheitiani  sur- 
rexit. 

In  Actis  Societatis  Regiae,  asserit  cel.BRODiE, 
animali  viribus  veneni  subjecto,  quod  functio¬ 
nes  cerebri  obruendo  operat,  (Woorarae,  scili¬ 
cet,  vel  olei  amygdalarum  volatilis,)  et  sentien¬ 
di,  et  calorem  generandi  facultatem  imminui ; 
eadem  gasis  acidi  carbonici  quantitate  simul 
formata ;  et  sanguine  e  purpureo  in  coccineum, 
mutationem  subeunte. 

Experimentis  suis  enarratis,  rogat  Doctor 
Philip  :  An  rerum  ordinem  qui  ex  his  experi- 

mentis  patet  explicare  possumus,  ni  Galvanis- 
mum  eundem  esse  ac  vim  nervosam  conceda¬ 
mus  ?” 

‘‘  Vel  hoc  fatendum,  vel  vim  esse  alteram  ad 
dotes  generis  nervosi  multiplices  fungendas.” 
Dicendo  pergit,  Vires  cerebri  medullaeque  spi¬ 
nalis  ad  functionem  secernendi  esse  necessarias, 
idcirco  ad  corporis  vitam  incrementumque.  Vivi 
‘  tamem  foetus  nati  sunt,  ambobus  hisce  organis 
carentes.” 

“  Cor  praeterea  pullulo  in  ovo  pulsans  videri 
potest,  nullo  quidem  vestigio  aut  cerebri  aut 
medullae  adhuc  spectato.” 

In  his  omnibus  exemplis, quid  locum  vis  ner¬ 
vosae  s*uppeditet ;  quae  vis  latens  cum  systemate 
sanguifero  in  secretionibus  efficiendis  co-ope- 
rat  ?” 

Putat  Doctor  Philip,  his  rogatis  experimen¬ 
ta  sua  responsum  dare.  Sed  de  hoc  mentionem 
facit,  ut  de  re  dubia  solum,  investigationibus  fu¬ 
turis  aut  firmanda  aut  evertenda.  Galvanis- 
mus  ita  vasorumque  dotes  omnibus  functionibus 
ad  vitam  animalis  perfecti  necessariis  fungi  pos- 

sunt ;  praeter  respirationem,  cui  vis  cerebri  opus 
esse  videbimus. 

Rem  spectandi  ratio  praecedens  modo  si- justa 
videatur,  vitae  semina  in  parte  circulatione 

j 

centrali  religata  nos  credamus  oportet.  Ex  qua, 
vi  galvanismi  modo  aliquo  foetui  externo  collec¬ 
ta,  aliae  omnes  partes  gradatim  evolutae,  in  ipso 
tandem  foetu  struis  galvanica  potestate  ad 
functiones  implendas  nervosas  idonea  instructa 
sit,  additis  cerebri  functionibus  quando  omnes 
aliae  ad  statum  perfectum  evaserint.” 

Facultatem  secernendi  vegetabilibus  inhaerere 
necesse  prorsus  est,  ut  vivant  increscantque : 

An  verisimile  videtur  in  statu  scientiae’  pro¬ 
vectiore  modum  colligendi  fluidum  galvanicum 
atque  applicandi  in  hac  classe,  nos  invenire 
posse?” 

Fluida  corporis  salina  fluidi  hujusce  genera¬ 
tioni  inservire  credit  Donovan.  Galvanismum 
strue  animali,  solutione  salina  impleta,  gigni 
posse  supra  vidimus. 

Tales  tantaeque  licet  inter  Galvanismum  et 
vim  nervosam  similitudines  versantur,  fluida  ea¬ 
dem  esse  dubium  adhuc  nos  credere  vetat. 

II.  Monro,  galvanicum  fluido  nervoso  stimu- 
Ium  peculiarem  nominavit ;  hic  enimvero  sis¬ 
tendum  nobis  est,  ,,  ,, 

Igneus  est  ollis  vigor  et  coelestis  origo 
‘‘  Seminibus.” 

_  Cognationem  intimam  nnter  caloricum,  elec- 
tricitatem,  lucem,  galvanismum  et  vim-  magne- 
ticam,  existere  apparet.  > 

Vis  electrica  dotes  magneticas  ferro  imperti-  ' 
re  potest  ;'-sic  etiam  radius  violaceus  spectri  so-... 
laris,  ferrum  meridiano  magnetico  simul  posi¬ 
tum.  '•  .  t 

Ritter  inquit,  acum  cujus  dimidium  argen¬ 
tum,.  alterum  zincum,  in  punctum*  suspensam, 
directionem  meridiani  magnetici  sequi.  Zinco 
ad  septentrionem,  argento  ad  meridiem  coeli 
sponte  vertentibus,  finesque  acus  utrasque  utris¬ 
que.*  magnetis  polis  repelli.  ’ 


18 


DE  GALVANISMO. 


DE  USU  GALVANISMI^MEDICINALI. 


Cum  Galvanismi  inventum  animos  medieo*' 
rum  sustulit,  tum  in  morbis  quidem  plurimis 
tractandis  exitu  felicissimo  adhibitum  reperi- 
mus. 

Vires  ejus  multum  exaggeratas  primum  fuisse 
plane  constat.  Medico  autem  sapienti  perito- 
que  permissas,  multo  plusquam  nunc  temporis 
conceditur,  valere  posse. 

De  usu  ejus  in  morbis  nonnullis  qui  a  cordis 
arteriarumque  statu  maxime  pendent,  pauca  di¬ 
cemus,  et  imprimis  in 

Apoplexia  sanguinea. — In  hoc  morbo  exitus 
lethalis  suffocatione  plerumque  accidit,  muco 
tenaci  inducta,  bronchias,  cellulas  que  pulmo¬ 
num  aerias  claudente.  Spiritus  difficilis,  prop- 
terea  quod  sentiendi  facultas,  sanguinis  cerebro 
effusi,  pressu  hebescit  ;  sic  sensus  ingratus  ex 
sanguine  in  pulmonibus  congesto,  vix  adeo  into¬ 
lerabilis  est.  Quem  quidem  sensum  causam 

spirandi  indirectam  semper  existimare  liceat ; 
stimulum  nempe  necessitatis  Clar.  Joh annis 
HuNTER. 

Pressu  supra  dicto  imminuitur  vis  nervosa, 
unde  mucus  tenax,  vice  halitus  pulmonum  pro¬ 
prii  secernitur.  ^ 

'  A  secta  utroque  latere  parte  vaga  paris  ner¬ 
vorum  octavi,  res  eeedem  eveniunt ;  vi  galvanica 
aut  omnino  removendae,  aut  saltem  magnopere 
sublevandae  ;  quod  usum  Galvanizationis  in  hac 
morbi  specie,  Doctori  Philip  suggessit ;  spes¬ 
que  firmatas  in  Apoplectico  videndi  voluptate 
fructus  est :  ‘‘  Post  incidit  respiratio  stridula, 
suffocabundus  aegerque  visus  est,  duodecies  sal¬ 
tem  halitum  trahere  factus,  galvanismum  in¬ 
ter  applicandum  muci  coacervatione  gradatim 
evanescente,  unde  vita  ei  plane  producta  fuit.” 

In  cuniculis  duabus  par  vagum  utriusque  la¬ 
teris  persecavimus.  Inter  spirandum  sonum 
grunniens  animalia  extemplo  ediderunt :  horum 
unum  struis  actioni  subjectum,  facillime  spira¬ 
vit,  quasi  nil  mali  ei  accideret, 

Quodsi  sensus  ingratus  ex  sanguine  in  pulmo- 

nibus  congesto,  adeo  obtusus  sit,  ut  musculi  res¬ 
pirationis  ad  contractionem  non  excitentur,  tunc 
Galvanizatio  aegrum  haud  sublevabit. 

Quantum  valeret  respiratio  simul  arte  peracta, 
operae  praetium  tentare  esset. 

Doctor  Philip  Galvanismum  innuit,  ut  sti¬ 
mulum,  exemplis  illis  Typhi  pessimis,  quibus 
munera  secretoria  penitus  perierint,  quibusque 
generis  nervosi  debilitas  tanta  evadat :  “  Mo¬ 
dus  eo  utendi  idoneus  erit  plurimis  filis  metalli¬ 
cis  ex  altera  struis  fine  in  contactu  cum  capite 
atque  spina,  ex  fine  altera  plurimis  etiam,  parti¬ 
bus  talibus  superficiei  corporis  admotis,  quae 
fluidum  per  corpus  transmittent  quantum  fieri 
possit  in  cursu  nervorum.” 

Quae  de  Apoplexia  sanguinea  supra  notantur,  ' 
ea  ad  casus  spinae  fractae,  quibus  spiritus  difii- 
cultas  aegrum  saepissime  torquet,  referri  pos¬ 
sunt. 

In  Amenorrhoea,  praesertim  si  vel  epilepsia 
vel  hysteria  minitata  esset,  e  brachio  sanguinis 
detractio  libera  vel  ex  arteria  potius  temporali, 
(jegra  plethorica),  posteaque  ad  regiones  pubis 
lumborumque  applicatio  Galvanismi,  vasa  extre- 

ma  uteri  actioni  salubri  fortasse  excitaret.  Plu¬ 
rima  exempla  de  efficacia  ejus  in  hoc  morbo 
medendo  tradita  sunt :  Nobis  autem  idoneum 
.videtur,  sanguinis  fluxum  caput  versus,  impri¬ 
mis  vel  minuere,  vel  congestu  oppressum  suble- 
vare,  propterea  quod  pressura  in  sensorium  va- 
sa  extrema  paralytica  reddere  reperitur. 

Haud  improbabile  videtur,  parem  methodum 
Ischuriae  Renali  utilem  esse  futuram.  Vis  gal- 
vanica  per  renes  versus  vesicam  urinariam 
transmitti  debet. 

Ulceribus  languidis  quasi  stimulus  forte  pro¬ 
desset  Galvanizatio.  Talem  sententiam  Cei. 
ScARPA  concepisse  videtur. 

Mutatio  secretione  partis  exulceratas,  vi  dic¬ 
ta  effecta,  et  subita  et  insignis  est.  Dolorem 
haud  levem  infiammationemque  excitat. 

Stimulus  forsan  utilis  morbis  ossium  scrofulo- 
sis  inveniretur. 

Experimenta  sua  Doctorem  Philip  ad  vires 
Galvanismi  tentandas  in  Asthmate,  et  in  dys¬ 
pepsia  medendis  induxerunt. 

Levationem  saltem  pro  tempore  exemplis 

omnibus  retulit ;  in  quibusdam  sanatio  perfec¬ 
ta  est ;  in  septem  scilicet  ex  quadraginta. 

Haud  raro  evenit  ad  sensum  imprimis  pecu¬ 
liarem  impertiendum,  strue  valida  opus  esse : 
sensu  autem  semel  excitato,  vi  modica  corpus 
facile  afficitur. 

Ad  paroxysmum  asthmatis  spasmodici  le¬ 
vandum  fere  inutile  evadit :  duo  licet  aegri  in 
quos  effectuum  ejus  experientia  capta,  impetum 
morbi  multo  magis  violentum  fuisse,  nisi  gal- 
vanismus  adhibitus  esset,  testati  sint.  In  exem¬ 
plis  plurimis  filum  negativum  scrobiculo  cordis, 
nuchce  positivum  admotum  est.  Ea  assidue 
movere  super  laminas  metallicas  iis  locis  posi¬ 
tas  necesse  est ;  ne  cuticula  detrahatur  praeca¬ 
vendum.  Filum  negativum  sensum  multo  ma¬ 
gis  ingratum  positivo  excitat. 

jEgro,  si  corpus  plenum  sit,  venaesectio  prae¬ 
cedat  ;  praesertim  si  ulla  inflammationis  signa 
adsint.  Multi  ex  aegris,  anhelitu  victo,  de  sen¬ 
su  quasi  deliquii  ad  scrobiculum  cordis  questi 
sunt,  quam  amara  ferrique  carbonas  supera¬ 
runt. 

Dyspnoea  signis  dyspepticis  plerumque  comi¬ 
tatur  ;  difficile  quidem  saepe  qui  sit  morbus  pri¬ 
marius  certo  dicere*  Ambo  verum  simul  ur¬ 
gentes  galvanizatione  levantur. 

-  In  Asphyxia,  ex  quacunque  causa  oriente' 
haud  parum  commodi  transmittendo  galvanis- 
mi  rivum  per  pulmones  in  cursu  nervorum  spe¬ 
rare  liceat.  Laminae  a  quindecim  ad  paria  vi- 
ginti  numero  sint ;  respiratione  artificiali  cae- 
terisque  ad  casus  naturam,  rite  peractis.  " 

Galvanismus  diu  multumque  laudatus  in  iis 
morbis  qui  ab  aliqua  mutatione  vis  nervorum 
incognita,  vel  cerebri  v^l  medullae  spinalis,  pen¬ 
dere  videantur. 

Curationes  igitur  pleraeque  Amaurosis  atque 
Paralyseos  narrantur,  maxime  quidem  a  scrip¬ 
toribus  peregrinis.  Medici  nostri  vires  ejus  in 
morbis  generis  nervosi  medendis,  haud  ita 
magnifice  extollunt :  eum  autem  inter  morbo¬ 
rum  hujuscemodi  remedia,  jure  ponendum  exis¬ 
timant. 

A.  D.  MDCCCXvii,  verno  tempore,  de  viri¬ 
bus  ejus  in  Amaurosi  medenda  periculum  ae¬ 
quum  captum  vidi.  Duabus  vel  tribus  appli- 

cationibus  primis,  videndi  facultatem  ei  auctam 
aegra  dixit,  contactus  tempore  fulgores  semper 
sensit.  Post  paucas  autem  hebdomadas  nihil 
beneficii  a  praxi  non  solum  accepit,  verum  etiam 
visum  quotidie  imminui  sibi  persuasit ;  clarior 
licet  priusquam  galvanismo  usa  est :  hoc  omis¬ 
so  visum  fere  naturalem  detractione  sanguinis 
frequenti  e  temporibus,  usu  sternutamentorum, 
diaeta  parca,  attentioneque  organis  concoquen¬ 
tibus  debita,  recuperavit.  Nonnullis  exemplis 
paralyseos  partialis  optimos  effectus  ex  hoc  sti¬ 
mulo  consecutos  ipsi  vidimus  ;  mitibus  certe, 
veri  quidem  simile  methodo  communi  cessu¬ 
ris. 

Efficaciam  Galvanismi  in  morbis  hujusmodi 
Dom.  WiLKiNsoN  strenue  laudat. 

iEgri  morbis  talibus  subjecti  spem  plerum¬ 
que  objiciunt.  ^ 

Ad  Melancholiam  hanc  molestissimam  amo¬ 
vendam,  mentemque  quassatam  mulcendam, 
Galvanismus  pollet. 

Surditati  de  nervorum  auditus  paralysi  pen¬ 
denti,  galvanizatio  multum  prodest.  Defectus 

‘iste  peculiaris,  cofpus  sonorum  inter  dentes  te¬ 
nendo,  deinceps  id  alio  percutiendo  facile  dete¬ 
gi  potest ;  Si  sonus  nullus  percipiatur,  tunc  ner¬ 
vum  auditorium  paralyticum  arbitrari  fas  est. 

,  Notavit  idem  galvanizationem  iis  exemplis 
benefacere,  quae  e  statu  membranae  tympani  re¬ 
laxato  oriuntur ;  comitante  secretione  morbida 
ex  folliculis  auris  ceruminosis. 

Surdos  natos  mutosque  nihil  adjuvat :  quod 
canales  semicirculares  implet  materia  casea,  soni 
transmissionem  ex  toto  intercludens. 

Tumores  lenti,  ea  praesertim  species  cui  no¬ 
men  Arthropuosis,  stimulo  galvanico  aut  discuti, 
aut  in  suppurationem  festinari,  dicuntur. 

Contractura,  sive  primaria  sit,  sive  ex  morbis 
aliis  oriatur,  hoc  modo  optime  tractabitur, 
symptomatis  quae  adsint  inflammatoriis  antea 
victis. 

I 

Cephalalgiamj  foeminis  nervosis  adeo  moles¬ 
tam,  rivi  debiles  fluidi  per  sedem  doloris  trans¬ 
missi  multum  sublevant. 

Inepti  insanique  ad  actionem  struis  subjecti 
sunt :  Aldini  medicique  alii  quidam,  exempla 
nonnulla  enarrarunt,  quibus  ex  morbo  illo  mi- 

serrimo  homines  ita  eripuerunt.  Melancholia 
insuperabili,  debilitatem  corporis  ingentem  co¬ 
mitante,  solummodo  quidem  praxis  tentanda, 
cujus  sanationi  stimulantia  valida  optime  servi¬ 
ent.  Ita  Galvanismus,  nulla  quidem  vi  specifi¬ 
ca  in  sensorium  commune  ei  donata,  aegrum 
suscitare  potest. 

